PATVIRTINTA

 Biržų lopšelio-darželio „Drugelis“

 direktoriaus 2020 m. spalio 16 d.

 įsakymu Nr. V - 90

**BIRŽŲ LOPŠELYJE-DARŽELYJE „DRUGELIS“**

**ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ TVARKYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Biržų lopšelyje-darželyje „Drugelis“ įrengtų vaizdo stebėjimo kamerų naudojimo ir vaizdo

duomenų tvarkymo tvarkos aprašas (toliau — Aprašas) nustato Biržų lopšelio-darželio „Drugelis“ (toliau — lopšelis-darželis) lauko teritorijos, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo, ir kitų teisės aktų laikymąsi bei įgyvendinimą. Taip pat apibrėžia darbuotojų atsakomybę už Aprašo nustatytos tvarkos pažeidimus.

2. Šis Aprašas parengtas vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos civilinio kodekso antrosios knygos 2 skyriumi, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, kitais teisės aktais reglamentuojančiais santykius, kurie atsiranda tvarkant asmens duomenis.

3. Šio Aprašo privalo laikytis visi lopšelio-darželio bendruomenės nariai ir svečiai.

4. Vaizdo stebėjimas – prevencinė saugumo priemonė, kurios dėka siekiama užtikrinti lopšelio-darželio pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus.

5. Šiame Apraše vartojamos sąvokos:

**Duomenų valdytojas** — Biržų lopšelis-darželis „Drugelis“, adresu: Žemoji g. 9, Biržai;

**Duomenų subjektas** — juridinis ar fizinis asmuo, kuriam teikiami asmens duomenys.

**Vaizdo įrašas** — lopšelio-darželio teritorijoje įrengtomis kameromis užfiksuotas vaizdas.

**Vaizdo stebėjimas** — vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje.

**Vaizdo duomenų įrašymo įrenginiai** — lopšelio-darželio turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti.

**Vaizdo stebėjimo sistema** — vaizdo duomenų įrašymo įrenginys ir vaizdo stebėjimo kameros.

**Lopšelio-darželio darbuotojai** — darbuotojai, dirbantys pagal darbo sutartis.

6. Kitos šiame apraše vartojamos sąvokos suprantamos taip, kaip jos apibrėžtos Lietuvos Respublikos asmens duomenų teisinės apsaugos įstatyme ir kituose LR teisės aktuose.

**II SKYRIUS**

**LOPŠELIO-DARŽELIO STEBĖJIMAS VAIZDO KAMEROMIS IR REIKALAVIMAI LOPŠELIO-DARŽELIO DARBUOTOJAMS**

7. Lopšelio-darželio lauko teritorija yra fiksuojama vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus DVR įrenginius.

8. Lopšelio-darželio teritorijos stebėjimas vaizdo kameromis yra nenutrūkstamas.

9. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijoje, negu tai yra būtina ir renkama ne daugiau vaizdo duomenų, negu tai yra būtina.

10. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas ir toks stebėjimas žemintų žmogaus orumą.

11. Lopšelio-darželio lauko teritorijos erdves fiksuoja 4 vaizdo stebėjimo kameros.

12. Visus įrašomus vaizdo duomenis tvarko lopšelio-darželio direktorius (toliau — atsakingas už vaizdo stebėjimo sistemos priežiūrą darbuotojas).

13. Susipažinti su vaizdo duomenimis turi teisę: direktoriaus pavaduotojas ugdymui, ūkvedys ir kompiuterininkas. Jie, įgyvendindami šią teisę, raštu įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.

Susipažinti su vaizdo duomenimis turi teisę visi lopšelio-darželio darbuotojai, kurie įgyvendindami šią teisę, įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.

14. Atsakingas už vaizdo stebėjimo sistemos priežiūrą darbuotojas privalo:

14.1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, šiuose nuostatuose ir kituose teisės aktuose;

14.2. užtikrinti, kad į stebimą erdvę nepatektų gyvenamosios patalpos, įėjimai į jas, joms

priklausančios privačios teritorijos, patalpos, kuriose asmenys pagrįstai tikisi absoliučios privatumo apsaugos;

14.3. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;

14.4. imtis priemonių, kad būtų užkirstas kelias atsitiktiniam ar neteisėtam vaizdo duomenų

sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;

14.5. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;

14.6. nedelsdamas pranešti lopšelio-darželio direktoriui apie bet kokią įtartiną situaciją, kuri gali kelti grėsmę darželio tvarkomų vaizdo duomenų saugumui.

15. Atsakingas už vaizdo stebėjimo kamerų priežiūrą darbuotojas turi būti susipažinęs su asmens duomenų teisinę apsaugą reglamentuojančiais teisės aktais ir įsipareigojęs jų laikytis.

**III SKYRIUS**

**VAIZDO DUOMENŲ ĮRAŠYMAS IR JŲ SAUGOJIMAS**

 17. Vaizdo įrašymo įrenginyje (DVR) kameromis užfiksuotas vaizdas skaitmeniniu būdu įrašomas į vidinį kietąjį diską.

 18. Vaizdo duomenys vaizdo duomenų įrašymo įrenginiuose saugomi ne ilgiau kaip 14 kalendorinių dienų.

 19. Dėl kietojo disko talpos efektyvaus naudojimo, užsipildžius vaizdo įrašymo įrenginiui automatiškai ištrinami seniausi vaizdo įrašai, o į atsilaisvinusią vietą įrašo naujausią vaizdo srautą.

 20. Atsiradus poreikiui vaizdo įrašymo įrenginio nustatymai gali būti keičiami.

 21. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

**IV SKYRIUS**

**DUOMENŲ SUBJEKTO TEISIŲ ĮGYVENDINIMAS**

22. Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas (kopija) gali būti išduodamas:

 22.1. jeigu jis yra išsaugotas;

 22.2. jeigu jame nėra užfiksuot tretieji asmenys arba yra trečiųjų asmenų rašytinis sutikimas, tokį vaizdo įrašą (kopiją) išduoti.

 23. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.

 24. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.

 25. Lopšelis-darželis, gavęs duomenų subjekto paklausimą dėl vaizdo duomenų, susijusių su juo tvarkymo, ne vėliau kaip per 30 kalendorinių dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi, ir jei saugomi - apie šių duomenų teikimo tvarką.

**V SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIMĄ**

 26. Apie vykdomą vaizdo stebėjimą teritorijoje yra informuojama, iškabinant informacinę lentelę ant pagrindinių įvažiavimo į lopšelio-darželio teritoriją vartų bei įėjimo vartelių.

 27. Darbuotojai apie vaizdo duomenų tvarkymą informuojami pasirašytinai.

**VI SKYRIUS**

**BAIGIAMOSIOS NUOSTATOS**

 28. Lopšelio-darželio darbuotojai, pažeidę šio aprašo reikalavimus, atsako teisės aktų nustatyta tvarka.

 29. Aprašas skelbiamas lopšelio-darželio internetinėje svetainėje [www.lddrugelis.lt](http://www.lddrugelis.lt/);.

 30. Už šio Aprašo laikymosi priežiūrą ir jame reglamentuotų nuostatų vykdymo kontrolę atsakingas lopšelio-darželio direktorius.

 31. Vaizdo stebėjimo kamerų naudojimo ir vaizdo duomenų tvarkymo tvarkos aprašas, įvertinus taikymo praktiką, esant poreikiui atnaujinamas inicijuojant naujus šio aprašo pakeitimus.

 32. Pasikeitus teisės aktų nuostatomis, dėl asmens duomenų teisinės apsaugos jomis vadovaujamasi iš karto, nelaukiant Aprašo pakeitimo.

–––––––––––––––––––––––––––––––––

SUDERINTA

Darbo tarybos pirmininkė

lopšelio-darželio ikimokyklinio ugdymo mokytoja

Ligita Vitartienė

 Biržų lopšelyje-darželyje ,,Drugelis“

 įrengtų vaizdo stebėjimo kamerų naudojimo

 ir vaizdo duomenų tvarkymo tvarkos aprašo

 1 priedas

 **LAUKO TERITORIJOS STEBĖJIMAS VAIZDO KAMEROMIS**

Vaizdo stebėjimas lauko teritorijoje vykdomas adresu: Žemoji g. 9, Biržai.

|  |  |  |  |
| --- | --- | --- | --- |
| Eil. Nr. | Pavadinimas | Kiekis | Stebėjimo erdvė |
| **Vaizdo stebėjimas lopšelio-darželio „Drugelis“ lauko teritorijoje** |
| 1. | 01 kamera | 1 | Šiaurės pusės kiemo vaizdas, išėjimas pro vartelius.  |
| 2. | 02 kamera | 1 | Rytų pusės teritorijos vaizdas. |
| 3. | 03 kamera | 1 | Pietų pusės teritorijos ir takelio vaizdas. |
| 4. | 04 kamera | 1 | Vakarų pusės teritorijos vaizdas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Biržų lopšelyje-darželyje ,,Drugelis“

 įrengtų vaizdo stebėjimo kamerų naudojimo

 ir vaizdo duomenų tvarkymo tvarkos aprašo

 2 priedas

**KONFIDENCIALUMO PASIŽADĖJIMAS**

**\_\_\_\_\_\_\_\_\_\_\_\_\_\_\_\_**

(data)

Biržai

 Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos, vardas ir pavardė)

**suprantu, kad** darbe tvarkysiu vaizdo duomenis, kurie negali būti atskleisti ar perduoti neįgaliotiems asmenims ar institucijoms;

**įsipareigoju:**

- saugoti asmens duomenų paslaptį;

- tvarkyti asmens duomenis, vadovaudamasis Lietuvos Respublikos įstatymais ir kitais teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė) (parašas)